Ρόμπερτ Μάξγουελ

Ο Ρόμπερτ Μάξγουελ (αγγλ.:Ian Robert Maxwell), (10 Ιουνίου 1923 - 5 Νοεμβρίου 1991) ήταν Τσεχοσλοβάκος μεγαλοεκδότης εκατομμυριούχος, γιος εκτελεσθέντα από τους ναζί κατά το Β΄ Παγκοσμίου Πολέμου Ο Μάξγουελ, σύμφωνα με δική του εξομολόγηση, έζησε σε απόλυτη ένδεια τα παιδικά του χρόνια, ενώ το 1940 εγκαταστάθηκε στη Μεγάλη Βρετανία, όπου αρχικά απασχολήθηκε ως εργάτης Τύπου. Κατάφερε σταδιακά να αποκτήσει σημαντική περιουσία και να εξελιχθεί σε επιτυχημένο δημοσιογράφο, ενώ υπηρέτησε ως βουλευτής του Εργατικού Κόμματος από το 1964 έως το 1970. Ίδρυσε πλήθος παγκόσμιας εμβέλειας εντύπων, όπως οι εφημερίδες "Daily News", "Daily Mirror", το περιοδικό "European" κ.α. Κατά καιρούς αναπτύχθηκαν διάφορες φήμες για το πρόσωπό του, σχετικά με ενδεχόμενες διασυνδέσεις του με μυστικές υπηρεσίες ή ύποπτες οικονομικές συναλλαγές. Στις 5 Νοεμβρίου του 1991 και ενώ βρισκόταν σε κρουαζιέρα αναψυχής στις Κανάριες Νήσους, εξαφανίσθηκε από τη θαλαμηγό του και τελικά ανασύρθηκε από τα σωστικά συνεργεία νεκρός, αρκετές ώρες αργότερα, σε ηλικία 68 ετών.

Ο θάνατος του Μάξγουελ πυροδότησε την κατάρρευση της εκδοτικής του αυτοκρατορίας καθώς οι τράπεζες ζητούσαν την αποπληρωμή των δανείων.  Οι γιοι του προσπάθησαν για λίγο να διατηρήσουν την επιχείρηση ενωμένη, αλλά απέτυχαν καθώς προέκυψε η είδηση ότι ο Ρόμπερτ Μάξγουελ είχε υπεξαιρέσει εκατοντάδες εκατομμύρια λίρες από τα συνταξιοδοτικά ταμεία των δικών του εταιρειών.  Οι εταιρείες του Μάξγουελ υπέβαλαν αίτηση για προστασία κατά της πτώχευσης το 1992. Μετά τον θάνατο του, αποκαλύφθηκαν μεγάλες αποκλίσεις στα οικονομικά των εταιρειών του, συμπεριλαμβανομένης της δόλιας υπεξαίρεσης του συνταξιοδοτικού ταμείου του Mirror Group.

Το 2021 η μικρότερη κόρη του, Γκίσλεϊν Μάξγουελ, κρίθηκε ένοχη στις ΗΠΑ για σεξουαλική εμπορία ανηλίκων και άλλα ομοσπονδιακά αδικήματα, σε σχέση με τον αποθανόντα χρηματοδότη και καταδικασμένο για σεξουαλικά εγκλήματα, Τζέφρι Έπστιν. Τον Ιούνιο του 2022, καταδικάστηκε από δικαστήριο της Νέας Υόρκης σε είκοσι χρόνια φυλάκισης.

Παραπομπές

 Πηγές 
 "Χρονικό του 20ου Αιώνα" (1991), έκδοση "ΔΟΜΙΚΗ".

Εξωτερικοί σύνδεσμοι


Κατηγορία:Τσέχοι επιχειρηματίες
Κατηγορία:Τσέχοι συγγραφείς
Κατηγορία:Τσέχοι πολιτικοί
Κατηγορία:Τσέχοι δημοσιογράφοι